**Iepirkuma procedūras „SAP NetWeaver Process Orchestration programmatūras Standard atbalsts” VK/2016/03 komisijas sēdes**

protokols

Rīgā

|  |  |  |  |
| --- | --- | --- | --- |
| 2016. gada 8. jūnijā plkst. 11.00 |  | Nr. | 3 |

|  |  |
| --- | --- |
| Sēdi vada: |  |
|  |  |
| Informātikas departamenta direktora vietnieks – Informācijas sistēmu administrēšanas daļas vadītājs | G. Miemis |
|  |  |
| Piedalās: |  |
|  |  |
| Informātikas departamenta Informācijas tehnoloģiju attīstības daļas vadītāja vietnieks | I. Spilbergs |
| Juridiskā departamenta direktora vietnieks | R. Zariņš |
| Infrastruktūras apsaimniekošanas departamenta vecākā eksperte | D. Klints |
|  |  |
| Protokolē: |  |
|  |  |
| Infrastruktūras apsaimniekošanas departamenta vecākā eksperte | D. Klints |

***Darba kārtībā:***

1. Pretendentu piedāvājumu atvēršana:
   1. Komisijas priekšsēdētājs ***G. Miemis*** informē, ka iepirkuma procedūrai iesniegts viens piedāvājums – no SIA „SAP Latvia”.
   2. Komisijas locekļi paraksta apliecinājumu, ka nav ieinteresēti konkrēta pretendenta izvēlē vai darbībā un ka nav saistīti ar pretendentu Publisko iepirkumu likuma 23. panta pirmās daļas izpratnē.
   3. Komisijas priekšsēdētājs ***G. Miemis*** atver iesniegto piedāvājumu un nosauc finanšu piedāvājuma cenu:

|  |  |  |
| --- | --- | --- |
| **Pretendents, kas iesniedza piedāvājumu** | **Piedāvājuma iesniegšanas datums, laiks** | **Piedāvājuma summa EUR**  **(bez PVN)** |
| **SIA „SAP Latvia”,**  reģistrācijas Nr. 40003935375  Kr. Valdemāra iela 21, Rīga, LV - 1010 | 08.06.2016.  plkst. 9.30 | 34 186,32 |

1. Pretendenta SIA „SAP Latvia” piedāvājuma cenas atbilstības sākotnēji novērtētajai paredzamajai līgumcenai izvērtēšana.
2. Pretendenta SIA „SAP Latvia” piedāvājuma atbilstības pārbaude iepirkuma procedūras uzaicinājumā norādītajām pretendentu atlases prasībām (uzaicinājuma 8. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”).
3. Pretendenta SIA „SAP Latvia” nomaksāto nodokļu pārbaude Elektronisko iepirkumu sistēmā E-izziņas dienā, kad iepirkuma komisija pieņēmusi lēmumu par iepirkuma uzsākšanu (14.04.2016.), un maksātnespējas pārbaude.
4. Pretendenta SIA „SAP Latvia” piedāvājuma atbilstības pārbaude iepirkuma procedūras uzaicinājumā norādītajām tehniskās specifikācijas prasībām (uzaicinājuma 9. punkts “Tehniskā specifikācija” un uzaicinājuma 1. pielikums „Tehniskā specifikācija”).
5. Pretendenta SIA „SAP Latvia” piedāvājumā iesniegtā līguma projekta izskatīšana:

SIA „SAP Latvia” piedāvājumā iesniedz priekšlikumu papildināt līguma projektu ar 1.4.apakšpunktu un izteikt šādā redakcijā „Pakalpojuma beigu datumu var pagarināt saskaņā ar SAP Atbalsta Līguma, kas ir pievienots šim Līgumam kā pielikums Nr. 1, noteikumiem.”

1. Lēmuma par iepirkuma procedūras piedāvājuma izvēli pieņemšana.
2. Pretendenta SIA „SAP Latvia” nomaksāto nodokļu pārbaude Elektronisko iepirkumu sistēmā E-izziņas dienā, kad pieņemts lēmums par iespējamu līguma slēgšanas tiesību piešķiršanu (08.06.2016.).
3. Lēmuma par iepirkuma procedūras rezultātiem pieņemšana.
4. Atbildīgā darbinieka par līguma slēgšanu noteikšana.
5. Atbildīgā darbinieka par līguma izpildes uzraudzību noteikšana.
6. Informācijas par iepirkuma procedūras rezultātiem nosūtīšana pretendentam.
7. Lēmuma par iepirkuma procedūras rezultātiem publicēšana Valsts kases mājaslapā.
8. Noslēgtā iepirkuma līguma publicēšana Valsts kases mājaslapā.
9. Informatīva paziņojuma par noslēgto līgumu publicēšana Iepirkumu uzraudzības biroja mājaslapā.

***Nolemj (vienbalsīgi):***

1. Pretendenta SIA „SAP Latvia” piedāvājuma cena 34 186,32 EUR (bez PVN) atbilst sākotnēji novērtētajai paredzamajai līgumcenai 39 884,04 EUR (bez PVN).
2. Pretendenta SIA „SAP Latvia” piedāvājums atbilst iepirkuma procedūras uzaicinājumā norādītajām pretendentu atlases prasībām (uzaicinājuma 8. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”).
3. Pretendenta SIA „SAP Latvia” piedāvājums atbilst iepirkuma procedūras uzaicinājumā norādītajām tehniskās specifikācijas prasībām (uzaicinājuma 9. punkts “Tehniskā specifikācija” un uzaicinājuma 1. pielikums „Tehniskā specifikācija”).
4. Saskaņā ar iepirkuma procedūras uzaicinājuma 11. punktu noraidīt SIA „SAP Latvia” priekšlikumu par piedāvājumā iesniegtā līguma projekta papildināšanu ar 1.4. apakšpunktu un akceptēt pārējos piedāvātos līguma projekta papildinājumus, jo tie nav uzskatāmi par būtiskām izmaiņām līguma projektā.
5. Ņemot vērā iepirkumu komisijas 4. punktā nolemto, un saskaņā ar Publisko iepirkumu likuma 8.2 panta devīto daļu un iepirkuma procedūras uzaicinājuma 12. punktu izvēlēties SIA „SAP Latvia” piedāvājumu, kas atbilst iepirkuma procedūras prasībām (34 186,32 EUR bez PVN).
6. Tā kā iepirkuma komisija Elektronisko iepirkumu sistēmā E-izziņas pārliecinājās, ka SIA „SAP Latvia” dienā, kad iepirkuma komisija pieņēmusi lēmumu par iepirkuma uzsākšanu (14.04.2016.), un dienā, kad pieņemts lēmums par iespējamu līguma slēgšanas tiesību piešķiršanu (08.06.2016.), nav nodokļu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 EUR, ka nav ierakstu par SIA „SAP Latvia” maksātnespējas (t.sk. bankrota) procesiem, likvidācijas procesu, apturētu vai pārtrauktu saimniecisko darbību, tad pretendenta piedāvājums atbilst iepirkuma procedūras uzaicinājumā norādītajām pretendentu atlases prasībām (uzaicinājuma 8. punkts “Pretendentu atlases prasības, iesniedzamie pretendentu atlases dokumenti un pārbaudāmās ziņas”), un iepirkuma komisija nolemj noslēgt līgumu ar pretendentu SIA „SAP Latvia” par kopējo summu **34 186,32 (bez PVN)**.
7. Atbildīgo par līguma slēgšanu noteikt Informātikas departamenta Informācijas tehnoloģiju attīstības daļas vadītāja vietnieku ***I. Spilbergu*** un Juridiskā departamenta direktora vietnieku ***R. Zariņu***.
8. Atbildīgo par līguma izpildes uzraudzību noteikt Informātikas departamenta direktora vietnieku – Informācijas sistēmu administrēšanas daļas vadītāju ***G. Miemi***.
9. Infrastruktūras apsaimniekošanas departamenta vecākajai ekspertei ***D. Klintij*** līdz 2016. gada 9. jūnijam sagatavot un nosūtīt vēstuli SIA „SAP Latvia” par iepirkuma procedūras rezultātiem.
10. Infrastruktūras apsaimniekošanas departamenta direktora vietniecei ***A. Ozolai*** līdz 2016. gada 9. jūnijam publicēt lēmumu par iepirkuma procedūras rezultātiem Valsts kases mājaslapas [www.kase.gov.lv](http://www.kase.gov.lv) / sadaļā “Publiskie iepirkumi”.
11. Infrastruktūras apsaimniekošanas departamenta direktora vietniecei ***A. Ozolai*** ne vēlāk kā dienā, kad stājas spēkā iepirkuma līgums, publicēt iepirkuma līguma tekstu Valsts kases mājaslapas [www.kase.gov.lv](http://www.kase.gov.lv) / sadaļā “Publiskie iepirkumi”.
12. Infrastruktūras apsaimniekošanas departamenta vecākajai ekspertei ***D. Klintij*** publicēt *Informatīvu paziņojumu par noslēgto līgumu* Iepirkumu uzraudzības biroja mājaslapas [www.iub.gov.lv/](http://www.iub.gov.lv/) sadaļā “Publikāciju vadības sistēma” ne vēlāk kā piecas darbdienas pēc līguma noslēgšanas.

Sēdi beidz plkst. 11.30.

Pielikumā: 1. Komisijas locekļa apliecinājums piedāvājumu vērtēšanai uz 4 lp.

2. Pretendentu finanšu piedāvājumu cenas uz 1 lp.

3. Izdruka no Elektronisko iepirkuma sistēmas E-izziņas par dienu, kad iepirkuma komisija pieņēmusi lēmumu par iepirkuma uzsākšanu (14.04.2016.) uz 1 lp.

4. Izdruka no Elektronisko iepirkuma sistēmas E-izziņas dienā, kad pieņemts lēmums par iespējamu līguma slēgšanas tiesību piešķiršanu (08.06.2016.) uz 2 lp.

|  |  |  |
| --- | --- | --- |
| Sēdi vadīja |  | G. Miemis |
| Piedalījās |  | I. Spilbergs |
|  |  | R. Zariņš |

|  |  |  |
| --- | --- | --- |
| Protokolēja |  | D. Klints |